་ཚོགས་དང་། ལྷའམ་ལྷའི་བུ་མོ་
རྣམས་ཀྱིས་ཅི་འདོད་པ་བསམ་པ་ཙམ་གྱིས་ལག་དུའོ། །ལྷའི་བུ་མོ་ཡིད་དུ་འོང་བ
བརྒྱ་སྟོང་དང་བརྩེ་བར་བྱེད་དོ། །དེ་རྣམས་ཀྱང་རླུང་གི་འཁོར་ལོས་ནམ་མཁའ་
ལ་ འདྲེས་ པས་ རི་ རབ་ ལ་ འཁོར་བར་བྱེད་པ་ཡིན་ནོ། །ཞར་ལ་ ཟླ་ བ་ འཕེལ་
འགྲིབ་ཀྱི་ཚུལ་ནི་ནུབ་བ་ལང་སྤྱོད་ན་ནམ་ཕྱེད་པ་དང་། བྱང་སྒྲ་མི་སྙན་ན་ཉི་མ་
ནུབ་པ་དང༌། ཤར་ལུས་འཕགས་ན་ཉི་མ་ཕྱེད་པ་དང་། ལྷོ་འཛམ་བུ་གླིང་ཉི་མ་
ཤར་བ་རྣམས་དུས་གཅིག་པ་ཡིན་པ་དང་། གཞན་ལ་ཡང་དུས་དེས་འགྲེའོ། །ཉི་
- 264 -

དམ་པའི་ཆོས་དྲན་པ་ཉེ་བར་བཞག་པའི་བསྟན་བཅོས་ཀྱི་འགྲེལ་པ།
ང་ལ།
ཚེས་
མའི་འོད་ཟླ་བ་ལ་ཕོག་པས་ཟླ་བའི་རང་གི་གྲིབ་མས་འགེབས་པས་གནམ་སྟོང་
ན་ཉི་མ་ཟླ་བ་ཐམས་ཅད་ཀྱིས་ཕྲད་ཅིང་འགྲོག་པས་ཟླ་བ་མི་མཐོང་
གཅིག་ནས་ཉི་ཟླ་ཇེ་སྟེང་ལ་འགྲོ་བས་ཟླ་བ་འཕེལ་བར་བྱེད་ལ། ཚེས་བཅོ་ལྔ་ལ་
སོ་སོར་འགྲོ་བས། ཟླ་བའི་དཀྱིལ་འཁོར་རྫོགས་ཤིང་། ཚེས་བཅུ་དྲུག་ནས་ཡང་
ཇེ་ཉེར་འགྲོ་བས་ཟླ་བ་འགྲིབ་པར་བྱེད་དོ། །བཞི་པ་བྱེ་བྲག་གི་རྒྱུ་ནི། ཉི་ཟླ་སྐར་
མའི་ནང་གི་ལྷར་སྐྱེ་བའི་རྒྱུ་ནི་ཚུལ་ཁྲིམས་དང་ལྡན་པ་སྙིང་བརྩེ་ཅན་གྱིས་ཁྱད་
པར་དུ་དཀོན་མཆོག་ལ་སྒྲོན་མེ་བྱིན་པའི་མཐུས་སྐྱེའོ། །གཞན་ཡང་འཇིག་རྟེན་
སྐྱོང་བ་བཞི་པོ་ནི་ཚུལ་ཁྲིམས་དང་བསོད་ནམས་གཞན་ཅེས་ལྷག་པར་ཁྱད་པར་
དུ་འཕགས་པ་སྤྱད་པས་རྣམ་པ་སྣ་ཚོགས་པའི་ལོངས་སྤྱོད་བསམ་གྱིས་མི་ཁྱབ་པ་
དང་ལྡན་ཏེ། སེམས་ཀྱི་ཀུན་ཏུ་རྟོག་པས་དགེ་བ་བྱས་པའི་གྲངས་བཞིན་དུ་ཡུལ་
གྱི་ལོངས་སྤྱོད་ཀྱང་དེ་འདྲར་སྣང་ཞིང་། འདི་ལྟར་ལྷ་གནས་བཞི་བཅུར་སྐྱེས་ནས་
བདེ་བ་མང་པོ་སྤྱད་ཀྱང་། ལས་དེ་ཟད་ནས་ངན་འགྲོར་ལྷུང་བར་བྱེད་དོ། །ལྔ་པ་
ཚེ་ཚད་རྒྱུ་མཐུན་བཅས་པ་ནི། རྒྱལ་ཆེན་རིགས་བཞིའི་ལྷ་འདི་རྣམས་ཀྱི་ཚེ་ནི་།
མི་རྣམས་ཀྱི་ལོ་ལྔ་བཅུ་རྒྱལ་ཆེན་རིགས་བཞིའི་ཞག་གཅིག །ཞག་དེ་ལྟ་བུ་སུམ་ཅུ་
ལ་ཟླ་བ་གཅིག །དེ་བཅུ་གཉིས་ལོ་གཅིག་བྱས་པའི། རང་གི་ལོ་ལྔ་བརྒྱ་ཐུབ་སྟེ་
མི་ཡི་ལོར་བརྩིས་ན་ནི། ས་ཡ་གཅིག་དང་། འབུམ་ཕྲག་བརྒྱད་ཐུབ་བོ། །དེ་ནས་
ཤི་ནས་ལན་གྲངས་གཞན་ལ་མྱོང་འགྱུར་གྱི་ལས་ཀྱིས། དམྱལ་བ་ཡི་དྭགས་དུད་
འགྲོ་རྣམས་སུ་སྐྱེས་ལ། མི་རྣམས་དང་སྐལ་བ་མཉམ་པར་མིར་སྐྱེས་ན་ནི་ རྒྱུ་
མཐུན་གྱི་ལས་ཀྱིས། ཕྱུགས་ཅིང་སྐལ་བཟང་གི་འཁོར་མང་པོ་དང་ལྡན་པ་དང་།
དུས་རྟག་ཏུ་ཆོས་ལ་དགའ་བར་འགྱུར་རོ། །
- 265 -

མཁྱེན་བརྩེའི་འོད་སྣང་ལས། ཤེས་རབ་རིན་ཆེན་གྱི་གསུང་།
སུམ་ཅུ་རྩ་གསུམ་ལ་ལྔ་སྟེ། འཚམས་སྦྱོར་བ་དང་བརྒྱ་བྱིན་གྱི་རྒྱུ་འབྲས་
དང་། གནས་ཀྱི་ཁྱད་པར་དང་། སོ་སོ་ཡི་རྒྱས་བཤད་དང་། སྤྱི་ཡི་ལོངས་ སྤྱོད་
བཤད་པའོ། །དང་པོ་ནི། རྒྱལ་ཆེན་རིགས་བཞིའི་ལྷ་བཤད་པའི་རྗེས་ཉིད་ནས།
སུམ་ཅུ་རྩ་གསུམ་དུ་སྐྱེ་བར་འགྱུར་བའི་རྒྱུ་དང་འབྲས་བུ་ཡང་རྣམ་པར་དབྱེ་བར་
བྱའོ། །གང་གིས་ཚུལ་ཁྲིམས་རྣམ་པ་བདུན་མ་ཉམས་པ་མ་རལ་བ་སྐྱོན་མེད་པར་
བསྲུང་བ་དང༌། · དགྲ་བཅོམ་པ་དང་། ཕ་མ་དང་། ནད་པ་དང་། བསམ་གཏན་པ་
དང་། འགོག་པ་ལས་ལངས་པ་ལ་སྦྱིན་པ་དུས་ལ་བབས་པ་སྦྱིན་པས་མཆོད་པར་
བྱས་པ་དང་། ཚད་མེད་བཞི་བསྒོམ་པ་དང༌། མཆོད་སྦྱིན་སྟོང་ཕྲག་དུ་མ་དག་བྱས་
པ་དག་གིས་མིག་སྟོང་དང་ལྡན་པའི་བརྒྱ་བྱིན་དུ་སྐྱེ་བར་འགྱུར་རོ། །དེ་ནི་ལྷ་
རྣམས་ཀྱི་རྒྱལ་པོའི་དབང་ཕྱུག་ཡིན་ཏེ། བྱེ་བ་དགུ་བཅུ་རྩ་དགུ་ཡོད་པའི་ལྷ་མོ་
མཛེས་མ་རྣམས་ཀྱིས་བསྐོར་ནས་མཆོད་པར་བྱེད་དེ། དེ་རྣམས་ནི་མཆོག་གི་བདེ་
བ་ལ་སོགས་པ་ཡིན་ཏེ། དེ་ལ་སོགས་པ་ལྷའི་རིན་པོ་ཆེ་རྣམས་དང་བདེ་བ་བླ་ན་
མེད་པ་ལ་དབང་བྱེད་པ་ཡིན་ནོ། །རི་རྒྱལ་ལྷུན་པོའི་རྩེ་ལ་ཞེང་དང་ཆུར་དཔག་
ཚད་བརྒྱད་ཁྲི་ཡོད་པའི་སྟེང་དུ་མཛེས་པ་ལྟ་ན་སྡུག་པའི་དབུས་སུ། ལྷ་ཡི་མདུན
ས་ཆོས་བཟང་བྱ་བའི་བརྒྱ་བྱིན་གྱི་ལྷའི་གནས་དེ་ཡང་དཔག་ཚད་ལྔ་བརྒྱ་ཡོད་དེ།
རིན་པོ་ཆེ་སྣ་ཚོགས་ཀྱི་རང་བཞིན་ལས་གྲུབ་པ་ཡིན་ཏེ། ཁ་ཁྱེར་ནི་བཻ་ཌཱུརྱ། ཀ་
བ་ནི་བྱི་རུ་ལན་ཀན་ནི་ཤེལ་ལས་བྱས་ཤིང་སྤྲུག་གིས་བརྒྱན། རྩིག་པ་ནི་གསེར་
བཙོ་མ་ལ་བྱས་ཤིང་རྡོ་རྗེས་བརྒྱན་ཏེ་ནོར་བུས་དག་པར་བྱེད་པ་དང་། ཁྲི་ནི་པད་
ར་ག་ལ་བྱས་ཤིང་
མ་ ར་ ག་ ལ་ བྱས་ ཤིང་ ཨན་ ད་ རྙིལ་གྱིས་མཛེས་པར་སྤྲས་པའོ། །དེ་ནས་ལྷའི་
དབང་པོ་བརྒྱ་བྱིན་ལྷ་མོའི་ཚོགས་དང་བཅས་པ་འདོད་པའི་ཡོན་ཏན་ལྔ་ལ་སྤྱོད་
- 266 -

དམ་པའི་ཆོས་དྲན་པ་ཉེ་བར་བཞག་པའི་བསྟན་བཅོས་ཀྱི་འགྲེལ་པ།
ཅིང་ རྩེ་བར་ བྱེད་ པའི་སྐྱེད་མོས་ཚལ་བཞི་ཡོད་དེ། བུད་མེད་དགའ་བའི་ཚལ་
དང་། · ཀུན་དགའ་ཚལ་དང་། དཔེ་ མེད་ཀྱི་ཚལ་དང༌། ཐམས་ཅད་ འབྱོར་ བའི་
ཚལ་དང་། ཚལ་བཞི་ཡོད་དེ་དེ་ལ་སོགས་པ་ཚལ་དང་ཉེ་བའི་ཚལ་དང་བཅས་པ་
དཔག་ཏུ་མེད་པ་ཡོད་དེ།
ཐམས་ཅད་ཀྱང་དཔག་ཏུ་མེད་པ་སྣ་ཚོགས་པའི་ལྗོན་པ་
དང་ནི། དཔག་ཏུ་མེད་པའི་རྫིང་བུ་དུ་མས་བརྒྱན་པ། ཟླ་བཟང་དང༌། པད་མ་
ཆེན་པོ་དང་། མན་དྷ་ར་ལ་སོགས་པ་རྣམས་ནི་རིན་པོ་ཆེ་སྣ་ཚོགས་ལས་གྲུབ་
པའི་མེ་ཏོག་དུ་མ་དང་ལྡན་པ་ནི་སྡོང་པོ་འདམ་རྫ་བ་མེད་པའི་ཐང་ལས་སྐྱེས་པས་
བརྒྱན་པ་དང་། སྒྲ་སྙན་ཅིང་འཇམ་པ་ལེགས་པར་སྦྱར་བའི་ཆོས་ཀྱི་ཚིག་སྨྲ་བའི་
བུང་བ་མྱོས་པ་བཻ་ཌཱུརྱའི་མདོག་ལྟ་བུ་དང་། བྱ་རྐང་པ་ནི་བཻ་ཌཱུརྱ། སྒྲོ་ནི་མཐོན་
ཀ །མཆུ་ནི་སྤུག །མིག་ནི་བྱི་རུའི་ཁ་དོག་ལྟ་བུ་དང་། བྱ་ཁ་དོག་སྣ་ཚོགས་པའི་
བྱ་རྣམ་པ་དུ་མས་གང་བ་དང་། དུས་དང་དུས་སུ་མེད་པར་ཚལ་རྣམས་ན། ལྷའི་
གོས་དང་རྣམ་པ་སྣ་ཚོགས་དང་། རྒྱན་དང་། ཟས་ཁ་དོག་བཞི་དང་ལྡན་པ་ཡིད་
ལ་ཅི་འདོད་པ་བཞིན་འབྱུང་བ་དང་། ཁང་པ་བརྩེགས་པ་མཛེས་པ་ཡིད་དུ་འོང་བ་
དཔག་ཏུ་མེད་པ་དང་། བར་ཐམས་ཅད་རིན་པོ་ཆེ་སྣ་ཚོགས་ཀྱི་བྱེ་མ་བདལ་བ་
དང་། དེ་རྣམས་ནི། མཉེན་བ་བཀྲ་བ་ཆེད་དུ་གཉེར་ནས་བཤམས་པ་བཞིན་དུ་
ཡོད་དོ། །གཞན་ཡང་ཉི་མ་དང་ཟླ་བ་ལས་ཀྱང་ལྷག་པའི་འོད་དང་ལྡན་པའི་སྣ་
ཚོགས་པའི་བཞོན་པ་དུ་མ་དང་། དུས་ཀྱི་རྗེས་སུ་འབྲང་བའི་ཙན་དན་ལ་སོགས་
པའི་སྣ་ཚོགས་པ་དྲི་དཔེ་ བྱར་མེད་པ་རྣམས་དང་ལྡན་ཏེ། ལྷ་རྣམས་ཀྱི་མངའ་
བདག༌ཀོའུ༌ཤི༌ཀ༌ཡིས་ལྷ༌རྣམས༌ལ༌་ལེགས་པར་སྟོན་པ་དང་འདྲ་སྟེ། སྣ་ཚོགས་
པའི་བདེ་བ་ཉམས་སུ་མྱོང་བར་བྱེད་པ་ཡིན་ནོ། །བརྒྱ་བྱིན་དེའི་སྲས་ཆོས་བཟང་
- 267 -

མཁྱེན་བརྩེའི་འོད་སྣང་ལས། ཤེས་རབ་རིན་ཆེན་གྱི་གསུང་།
།
ན་ཡོད་པའི་ལྷ་ཀུན་ཀྱང་། ལྷ་རྣམས་ཀྱི་བདེ་བ་དཔེ་མེད་པ་དང་ལྡན་པ་ཡིན་ཏེ།
དེར་སྐྱེ་བའི་རྒྱུ་ནི་སྲོག་གཅོད་པ་དང་། མ་བྱིན་པར་ལེན་པ་སྤངས་པ་དང་། སྦྱིན་
པ་གཏོང་བ་དང་། དཀོན་མཆོག་ལ་གུས་པས་ལྷ་དེར་བསྐྱེད་པ་ཡིན་ནོ། །
མཐོར་གནས་སུ་སྐྱེ་བའི་རྒྱུ་ནི། གཞན་དག་སྲོག་གཅོད་པ་དང་། མ་བྱིན་
ལེན་པ་བྱེད་པ་སྤོང་བ་ལ་སྦྱོར་བའི་ལས་ཀྱིས་སྐྱེས་ཏེ། ལྷ་གནས་དེར་ནི་བཟའ་
བཏུང་སྣ་ཚོགས་དང༌། ཆུ་བོ་མཛེས་པ་དུ་མ་དང༌། ཤིང་ལྗོན་པ་དང་། ཚལ་སྣ་
ཚོགས་ཀྱིས་བསྟེན་པ་བདེ་བ་དུ་མ་དང་ལྡན་པ་གཅིག་ཡིན་ནོ། །རི་རྩེར་གནས་བྱ་
བར་སྐྱེ་བའི་ རྒྱུ་ནི་བདག་ཉིད་གསོད་པ་དང་བུ་རམ་གྱི་ཤིང་རྐུ་བ་ སྤང་ ཤིང༌།
གཞན་ཡང་གསོད་པ་དང་བུར་ཤིང་རྐུ་བ་སྤོང་བ་ལ་སྦྱོར་བས་དེར་སྐྱེ་བའོ། །ལྷ་
གནས་དེ་ན་སྐྱེད་མོས་ཚལ་དྲུག་ཡོད་དེ། ཡུལ་ལྔ་ཡང་ཡིད་དུ་འོང་བ་དུ་མ་དང་།
ཏུ་མེད་དོ། །ལྟ་ན་སྡུག་ཞེས་བྱ་བར་གནས་པའི་ལྷ་རྣམས་སུ་སྐྱེ་བའི་རྒྱུ་ནི་མཚོན་
ལྷ་མོ་མཛེས་མ་ཡིད་འཕྲོག་པ་དུ་མ་དང་རབ་ཏུ་མོས་པར་བྱེད་པའི་བདེ་བ་དཔག་
དང་ཆུ་ལས་ནི་གཞན་གྱི་སྲོག་འདོན་པ་དང་། ཉམས་ང་བའི་མ་བྱིན་པ་ལེན་པ་
སྤངས་པས་ལྷ་དེར་སྐྱེ་སྟེ། གྲོང་ཁྱེར་དཔག་ཚད་ཁྲི་ཡོད་པ་དེ་ཡང་གསེར་གྱི་རང་
བཞིན་ལས་
ལས་གྲུབ་པ། དགུ་བརྒྱ་དགུ་བཅུ་གོ་དགུའི་སྒོ་ཡོད་པ་ཡང་གནོད་སྦྱིན་
གྱིས་སྲུང་ཞིང་ཡིན་པ། གྲོང་ཁྱེར་གྱི་སྲང་མཉམ་ཞིང་། རྫིང་བུ་དང་། སྐྱེད་མོས་
ཚལ་དང་། བཞི་མདོ་རྣམས་སུ་ལྷ་མོ་ཡིད་དུ་འོང་བ་རྣམས་ཀྱིས་མཛེས་པར་བྱས་
ཤིང་ སིལ་ སྙན་བརྡུང་བ། ། བར་བར་རྣམས་སུ་དྲིལ་བུ་གཡེར་ཀ་དང་། མུ་ཏིག་
བ།
འཕྲེང་བས་མཛེས་པར་བྱས་པ། རིན་པོ་ཆེའི་ཤིང་རྟ་རྣམས་ཞོན་ཅིང་འགྲོ་བ་ལ་
སོགས་པ་ཕུན་སུམ་ཚོགས་པའི་བདེ་བ་དང་ལྡན་པ་ཡིན་ནོ། །
- 268 -

དམ་པའི་ཆོས་དྲན་པ་ཉེ་བར་བཞག་པའི་བསྟན་བཅོས་ཀྱི་འགྲེལ་པ།
ཕྱོགས་གཅིག་ན་གནས་པའི་ ལྷར་སྐྱེ་བའི་རྒྱུ་ནི། རང་ཉིད་དབུལ་ཡང་
ནོར་ རྫས་ ཚུལ་ བ ཞིན་ བཀྲེན་ པ་ རྣམས་ལ་སྦྱིན་པར་བྱེད་པ་དང་། ལོག་པར་
གཡེམ་པ་དག་གཞན་གྱིས་བཟུང་ནས་སྲོག་གཅོད་པ་ལ་ཐུག་པ་དག་ཐར་བར་
བྱེད་པའོ། །དེར་སྐྱེས་པའི་ལྷ་དེ་རྣམས་ནི་འོད་དང་རྒྱན་རྣམས་ཀུན་ཀྱང་ལྷ་གཞན་
རྣམས་ལས་ལྷག་པར་གྱུར་པ་ཡིན་ནོ། །ལྷའི་བུ་མོ་མཛེས་མ་རྣམས་ཀྱིས་མཆོད་
པར་བྱེད་པ་ལ་སོགས་པ་བདེ་བ་རྨད་དུ་བྱུང་བ་ཡིན་ནོ། །ཤིང་གསེབ་ཀྱི་ལྷ་དེར་
སྐྱེ་བའི་རྒྱུ་ནི། ཕ་མ་དང་། རྒྱལ་བ་སངས་རྒྱས་ལ་དད་པ་བྱེད་ཅིང་ མཆོད་ང
འབུལ་བ་དང་རྐུན་པོ་བཟུང་ནས་གསོད་པ་ལ་ཐུག་པ་དག་ཐར་པར་བྱེད་པ་དང་།
མ་
སྡིག་གྲོགས་དང་མི་འགྲོག་སྟེ། གཞན་ལ་ཕན་པར་སེམས་པ་རྣམས་དང་ ལྷན་
ཅིག་ སྤྱོད་ པའི་ ལས་ ཀྱིས་ ལྷ་ གནས་དེར་དྲངས་པ་ ཡིན་ཏེ། དེར་ནི་ ལྗོན་ པའི
ཚོགས་རྣམས་དང་། ཁང་བཟང་རྣམས་དང་། རྫིང་བུ་རྣམས་ཀྱང་རང་གར་འདོད་
པའི་གནས་སུ་བྱ་བཞིན་དུ་རང་གི་རྗེས་སུ་འབྲང་ནས་འོང་ཞིང་། ལྷ་མོ་རྣམས་
དང་། ལྷ་དང་བཅས་པ་རྣམས་ལ། བདེ་བ་དུ་མ་ཡོད་པ་ནི་དཔེ་མེད་ཅིང་དཔེ་
ལས་འདས་པ་ཡིན་ནོ། །
།
ཤིང་རྟ་སྣ་ཚོགས་སུ་སྐྱེ་བའི་རྒྱུ་ནི་ལས་རྒྱུ་འབྲས་མི་ཤེས་པ་དག་གིས་སྐུ་
གཟུགས་དང་མཆོད་རྟེན་ལ་ཕུལ་བའི་ལོངས་སྤྱོད་རྣམས་འཕྲོག་པར་བྱེད་པ་དག་
ལ། སངས་རྒྱས་ལ་དད་པའི་མི་དག་གིས། ཚིག་སྙན་ཞིང་འཇམ་པ་དག
དེ་སྡིག་པ་དེ་ལས་བཟློག་པར་བྱས་པས་སྐྱེ་སྟེ། གནས་དེར་རིན་པོ་ཆེ་སྣ་ཚོགས་
ལས་བྱས་པའི་ཤིང་རྟ་རྣམས་ཀྱི་ནང་དུ་རྫིང་བུ་བཅས་ཤིང་དེའི་ནང་རྣམ་པར་
བཀྲ་བའི་མེ་ཏོག་དུ་མ་དང་ནི་ལྡན། རིན་པོ་ཆེ་ས་ལ་མའི་ལྗོན་པ་དང་ལྡན་ཞིང་།
- 269 -

མཁྱེན་བརྩེའི་འོད་སྣང་ལས། ཤེས་རབ་རིན་ཆེན་གྱི་གསུང༌།
GZ7
་ པའི་
གང་ཚེ་ལྷ་མ་ཡིན་དང་གཡུལ་འགྱེད་པ་ཅིར་བྱེད་པ་ནི། ཚལ་དེར་ལོངས་སྤྱོད་སྣ་
ཚོགས་ལོན་པ་ཡིན་ནོ། །འདི་མན་ཆད་མཆན་གསོལ་ལོ། །བཅོམ་ལྡན་འདས་དེ་
བྱང་ཆུབ་སེམས་དཔའ་ཟླ་བ་ཞེས་བྱ་བར་གྱུར་པའི་ཚེ། སུ་ད་ས་ཡི་བུ་རྐང་བཀྲ་
་ཟན་བཏུལ་བའི་འཕྲིན་ལས་འཇུག་པར་རིག་ནས་སྨྲས་པ། འོ་ན་ཆོས་འདོད་
པས་ དེ་ དང་ རྗེས་ སུ་ མཐུན་ པའི་ སྤྱོད་པ་ལ་མཁས་པར་བྱ་སྟེ། ཆོས་ཉན་
རིགས་སུ་ལྟོས་ཤིག །རབ་ཏུ་དམའ་བའི་སྟན་ལ་འདུག །འདུལ་བའི་དཔལ་ནི་
རྣམ་པར་བསྐྱེད། །དགའ་དང་ལྡན་པའི་མིག་གིས་བལྟ། །ཚིག་གི་བདུད་རྩི་འཐུང་
བ་བཞིན། །གུས་པ་བསྐྱེད་ཅིང་རྩེ་གཅིག་འདུད། །རབ་ཏུ་དྭངས་ལ་དྲི་མེད་ཡིད། །
ནད་པས་སྨན་པའི་ཚིག་ཉན་བཞིན། །རིམ་འགྲོ་བསྐྱེད་དེ་ཆོས་ཉོན་ཅིག །ཅེས
གསུངས་སོ། །
རྩོད་དུས་རྒྱལ་བའི་བསྟན་ལ་མོས་པ་གང་། །བླང་དོར་ཆོས་ལ་བློ་གྲོས་
འཇུག་པའི་ཐབས། །དམ་ཆོས་དྲན་ པ་ཉེར་བཞག་བསྟན་བཅོས་འདི། ། རྒྱལ་
སྲས་རང་བྱུང་རྡོ་ རྗེས་གསུངས་པ་ལ། །རྣམ་བཤད་ཚིག་གི་འོད་ཟེར་ཅུང་ཟད་
འདི། །བདག་དང་དེ་ཡི་རྗེས་འཇུག་སྐྱེ་བོ་ཀུན། །དགེ་སྡིག་བླང་དོར་རྒྱུ་འབྲས་
ཤེས་བྱའི་ཕྱིར། །རང་ དགར་ མ་ བསམ་འགྲེལ་དོན་བཞིན་བཤད། །སྔར་སྦྱང་
བག་ཆགས་ནམ་མཁའ་ཡངས་ པ་ལས། །ཐོས་བསམ་རྟ་བདུན་རླུང་ གི་ཤུགས་
དྲངས་ནས། །རྣམ་བཤད་ཉི་མའི་དཀྱིལ་འཁོར་ཤར་གྱུར་ཏེ། །ཤེས་བྱའི་གནས་
ལུགས་གསལ་བའི་འོད་ཟེར་འདིས། །མི་ཤེས་རྨོངས་པ་སྐར་ཚོགས་ཟིལ་གནོན་
ཅིང་། །བདག་གཞན་བློ་མུན་མྱུར་དུ་བསལ་ནས་ནི། །སྡུག་བསྔལ་འདམ་རྫབ་
མྱུར་དུ་སྐམ་བྱས་ནས། །ཐར་པའི་མྱུ་གུ་མྱུར་དུ་སྨིན་བྱེད་ཡིན། །བདག་བློ་ཐོས་
- 270 -

དམ་པའི་ཆོས་དྲན་པ་ཉེ་བར་བཞག་པའི་བསྟན་བཅོས་ཀྱི་འགྲེལ་པ།
བསམ་ སྒྲོན་ མེས་ ཅུང་ གསལ་ ཡང༌། །མཁས་གྲུབ་ཁྱད་འཕགས་ འཛོམས་ སར་
རབ་ ཏུ་ བླུན། ། །དེ་ ཕྱིར་ བཤད་ ལ་ ནོར་ འཁྲུལ་ གྱུར་ ནའང་། །བླ་ མ་ མཆོག་ དང་
མཁས་ལ་བཟོད་པར་གསོལ། །དེ་ལྟར་བཤད་པའི་དགེ་བའི་འོད་ཟེར་གྱིས། །
འགྲོ་བའི་མི་ཤེས་མུན་པ་རབ་བསལ་ནས།
།ཤེས་བྱའི་གནས་ལུགས་ཐམས་ཅད་
རབ་གཟིགས་པའི། །ཀུན་མཁྱེན་རྒྱལ་པོའི་གོ་འཕང་ཐོབ་པར་ཤོག །དྲན་པ་ཉེ་
བར་གཞག་པའི་དོན་སྣང་བར་བྱེད་པའི་ཚིག་ལེའུར་མཛད་པའི་རྣམ་པར་བཤད་
པ་འདི་ནི། བླ་མ་དམ་པ་ཐུགས་མཁྱེན་པའི་ཤེས་ རབ་ ལ་ལུང་ རིགས་གི་དོན་
གསལ་ཞིང་། གསུང་ལེགས་བཤད་འོད་ཟེར་གྱིས་གདུལ་བྱའི་བློའི་པད་མོའི་ཁ་
འབྱེད་པ། ལུང་དང་རིགས་པའི་སྒོ་ནས། ལོག་རྟོག་རྒོལ་བའི་ཝ་ཚོགས་ཐམས་
ཅད་ སྐྲག་ པར་ བྱེད་ པའི་དཔལ་ མི་ ཡི་ སེང་ གེ་ ཆེན་པོ་ བསྟན་པའི་ རྒྱལ་ མཚན་
འཛིན་པའི་གསུང་གི་བདུད་རྩིས་ཅུང་ཟད་ཚིམ་པ། ཆོས་སྨྲ་བའི་བན་སྤྲང་། ཤེས་
རབ་རིན་ཆེན་ཞེས་བྱ་བས། གདན་ས་ཆེན་པོ་ཀར་མའི་གཙུག་(ལག་)ཁང་དུ་
སྦྱར་བ་འདི། རེ་ཞིག་ཡོངས་སུ་རྫོགས་སོ། །དུས་ཐམས་ཅད་དུ་དགེ་བར་གྱུར་
ཅིག །སརྦ་མངྒ་ལཾ།། །།
- 271 -